Publication: Magyar Közlöny
Issue: MK-2008-120 (Year: 2008, Number: 120)
Era: 2004-2010
Section: illetve a felsőoktatásról szóló 1993. évi LXXX. törvény szerinti főiskolai, egyetemi szintű
Paragraph Index: 762

c) A szakképzettség gyakorlásához szükséges személyes adottságok és készségek: – analitikus gondolkodás, a szövegek elemzésének, a szövegeknek az etikai tradíció egészén belüli elhelyezésének és értékelő elemzésének képessége, – az etika és a filozófia egészével, illetve annak egy-egy részdiszciplínájával, továbbá ezek alkalmazásával kapcsolatos problémák felismerési és kreatív kezelési képessége, – kritikai érzékenység, – az önálló gondolkodás és problémamegoldás képessége, – megfelelő szintű nyelvtudás a nemzetközi szakirodalom feldolgozásához, – olyan munkakörökhöz szükséges tulajdonságok és más területekre is átvihető ismeretek, valamint együttműködési készség, melyek megkövetelik a kezdeményezés 2008/120. szám és személyes felelősség gyakorlását, a döntéshozatalt összetett és előre kiszámíthatatlan helyzetekben, valamint a szakmai továbbképzéshez szükséges önálló tanulási képességeket, – saját tevékenységük kritikus értékelésének képessége, valamint értékek kialakítására és megtartására törekvő céltudatos magatartás.

Source: https://magyarkozlony.hu/hivatalos-lapok/bd4531899146f3aba33c503b4c070e5462302d0f/dokumentumok/fe1bdbe6520c743b8d9c4f9c65478080d558442c/letoltes